**TEHNISKĀ SPECIFIKĀCIJA**

**TEHNISKĀS DOKUMENTĀCIJAS IZSTRĀDES UN BŪVDARBU UZDEVUMS**

**“Gāzes katlu maiņas tehniskās dokumentācijas**[[1]](#footnote-1) **izstrāde un būvniecība,**

**Atgāzenes iela 24A”**

|  |  |
| --- | --- |
| **I** | **PASŪTĪTĀJS** – RP SIA “Rīgas satiksme”**TEHNISKĀS DOKUMENTĀCIJAS IZSTRĀDES UN BŪVDARBU NEPIECIEŠAMĪBAS PAMATOJUMS**:Gāzes katlu izmantošanai paredzēto tehnoloģisko iekārtu tehniskās dokumentācijas izstrāde, iekārtu iegāde, uzstādīšana un ieregulēšana |
| **II** | **ZIŅAS PAR OBJEKTU** |
|  | Objekta nosaukums: | Gāzes katlu uzstādīšana, administācijas ēkā Atgāzenes ielā 24A, Rīga |
| Objekta adrese, būves kadastra apzīmējums  | Atgāzenes ielā 24A , Rīga , LV- 100401000740148001 |
| Ēkas grupa | II |
| Ēkas iedalījums | Administratīvā ēka |
| Ēkas galvenais lietošanas veids/tips | 1220 - Biroju ēkas |
| Ēkas kopējā platība  | 426.8 m2 |
| Ēkas virszemes stāvu skaits | 2 |
| **III** | **TEHNISKĀS DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI, SASKAŅOŠANA UN BŪVDARBI** |
| 1. | 3.1. Lai Pasūtītāja valdījumā esošajos objektos nodrošinātu telpu klimatu atbilstoši 2009.gada 28.aprīļa Ministru kabineta noteikumu Nr.359 “Darba aizsardzības prasības darba vietā” prasībām, ir nepieciešams izstrādāt tehnisko dokumentāciju tehniski pareizai un funkcionējošai katlu telpas apkures un ūdens sistēmas pārbūvei un gāzes kondensācijas apkures katlu uzstādīšanai.3.2. Administrācijas ēkai (lit.001) plānots uzstādīt **divus**  **kondensācijas apkures katlus ar kopējo jaudu no 56-60 kW un kaskādes moduli, ar prasībām vismaz:****3.2.1. Energoefektivitātes klase – A****3.2.2. Ūdens uzsildīšanas**  **energoefektivitātes klase – A****3.2.3. Gada energopatēriņš Qhe – 56-58 GJ****3.2.4. Akustiskās jaudas līmenis telpās Lwa – 48-50 dB**3.3. Tehniskās dokumentācijas izstrādātājs (turpmāk – Izstrādātājs) paredz esošās katlu telpas apkures un ūdens sistēmas pārbūvi tādā apjomā, cik tas ir nepieciešams kondensācijas apkures katlu savienošanai ar esošo apkures un ūdens sistēmu.3.4. Izstrādātājs paredz jaunu kondensācijas apkures katlu dūmvadu, atbilstoši katla ražotāja montāžas instrukcijai.3.5. Izstrādātājs paredz iekšējo gāzes vadu pārbūvi.3.6. Tehniskā dokumentācija jāizstrādā izsmeļoši formulējot visas tehniskās prasības, kas nepieciešamas kvalitātes nodrošināšanai.3.7. Izstrādātājs veic tehniskās dokumentācijas izstrādi ar saviem materiāliem, izstrādājumiem, iekārtām, darbaspēku u.c. resursiem. Visus ar tehniskās dokumentācijas izstrādi saistītos izdevumus sedz Izstrādātājs.3.8. Visus saskaņojumus ar nepieciešamām institūcijām un trešajām personām veic Izstrādātājs atbilstoši spēkā esošo normatīvo aktu prasībām.3.9. Tehniskās dokumentācijas risinājumi jāsaskaņo ar RP SIA “Rīgas satiksme”.3.10. Pretendentam jāveic tehniskajā dokumentācijā iekļauto iekārtu iegāde, piegāde, uzstādīšana un saistītie būvdarbi, tai skaitā kondensācijas apkures katlu apkalpojošo speciālistu apmācība.3.11. Izstrādātājs nodrošina iekārtu un dūmvadu saskaņošanu un nodošanu ar AS “GASO” atbildīgajām personām. |
| **IV** | **TEHNISKĀS DOKUMENTĀCIJAS SATURS UN NOFORMĒŠANA** |
| 1. | 4.1. Būvprojekta saturam jāatbilst vismaz Būvniecības likuma, * Ministru kabineta 19.08.2014. noteikumu Nr.500 “Vispārīgie būvnoteikumi”,
* Ministru kabineta 02.09.2014. noteikumu Nr.529 “Ēku būvnoteikumi”,
* Ministra kabineta 30.06.2015 noteikumi Nr.336 Noteikumi par Latvijas būvnormatīvu LBN 241-15 “Dabasgāzes iekšējo gāzesvadu sistēma”,
* LVS 419:2020 “Iekšējie gāzes vadi. Ierīkošana”,
* LVS 420:2020 “Gāzes iekārtas. Gāzes aparātu uzstādīšanas noteikumi”,
* LVS 445-1:2011 “Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6 Mpa (16 bar) ekspluatācija un tehniskā apkope. 1. daļa: Vispārīgās prasības”,
* LVS 445-2:2011 “Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6 Mpa (16 bar) ekspluatācija un tehniskā apkope. 2. daļa: Apkopes termiņi, darbu apraksts un to izpildes dokumentācija;
* Ministru kabineta 19.04.2016. noteikumu Nr.238 “Ugunsdrošības noteikumu”,
* Ministru kabineta 30.06.2015. noteikumu Nr.333 “Noteikumi par Latvijas būvnormatīvu LBN 201-15 “Būvju ugunsdrošība”,
* Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”,
* Ministru kabineta 17.09.2019. noteikumu Nr.432 “Noteikumi par Latvijas būvnormatīvu LBN 003-19 “Būvklimatoloģija”,
* Ministru kabineta 16.06.2015. noteikumu Nr.310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”,
* Ministru kabineta 25.06.2019. noteikumu Nr.280 “Noteikumi par Latvijas būvnormatīvu LBN 002-19 “Ēku norobežojošo konstrukciju siltumtehnika”,
* Ministru kabineta 03.05.2017. noteikumu Nr.239 Noteikumi par Latvijas būvnormatīvu LBN 501-17 “Būvizmaksu noteikšanas kārtība”,
* Ministru kabineta 28.08.2018. noteikumu Nr.545 Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”.

4.3. Tehniskajā dokumentācijā ietvert šādas daļas:* Pricipiālā tehnoloģiskā shēma;
* Tehnoloģisko iekārtu, cauruļvadu specifikācija;
* EL un VAS galveno materiālu specifikācija;
* Lokālā tāme.

Visa tehniskā dokumentācija jāiesniedz Pasūtītājam pilnā apjomā - 2 (divus) oriģināla eksemplārus , kā arī 1 (vienu) kopiju elektroniskā formātā, kurā jābūt ieskenētai pilnai tehniskajai dokumentācijai.4.4. Ja Izstrādātājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina tehniskās dokumentācijas saturu. Šajā gadījumā Izstrādātājs iesniedz Pasūtītājam objektīvu pamatojumu.4.5. Tehniskās dokumentācijas ekonomiskajā daļā jāveido vienots būvdarbu daudzumu saraksts, norādot visus darbu veidus un materiālus, kas nepieciešami Tehniskās dokumentācijas realizācijai. 4.6. Izstrādātājam jāizvērtē iespēja ievērot Ministru kabineta 2017.gada 20.jūnija noteikumu Nr.353 “Prasības zaļajam publiskajam iepirkumam un to piemērošanas kārtība” prasības. |
| **V** | **ESOŠĀS SITUĀCIJAS APRAKSTS, NOSACĪJUMI, TEHNISKĀS PRASĪBAS UN TEHNISKĀS DOKUMENTĀCIJAS RISINĀJUMI IZSTRĀDEI** |
| 1. | 5.1. Situācijas apraksts:Siltumenerģija apkures vajadzībām un karstā ūdens sagatavošana Administrācijas ēkai tiek nodrošināta no apkures katla "Wolf" ar jaudu 60 kW.  Gāzes katls atrodas Administrācijas ēkas 1.stāvā telpā Nr.6.5.2. Nosacījumi:5.2.1. Tehniskajā dokumentācijā jāparedz divu kondensācijas apkures katlu ar kopējo jaudu 56-60 kW pieslēgšanu pie esošajiem Administrācijas ēkas ūdensapgades un siltumtīkliem. 5.2.2. Gāzes katlu vadību paredzēts pilnībā automatizēt, izmantojot vadības un automatizācijas sistēmu rūpnieciski ražotu, savietojamu kontrolieri. Automatizācijas līmenim jābūt pietiekamam, lai varētu veikt siltumsūkņu vadīšanu gan uz vietas un attālināti.5.3. Prasības:5.3.1. Pasūtītājs var apstiprināt cita alternatīva (ekvivalenta) standarta lietošanu, ja šis ekvivalents ir atzīts un tiek piemērots praksē siltumenerģijas ražošanas nozarē un par to atbilstošā veidā ir norādīts pasūtītājam tehniskās dokumentācijas izstrādē;5.3.2. Tehniskās dokumentācijas uzdevumā minētie projektēšanas kritēriji un piedāvātie konceptuālie risinājumi neatbrīvo projekta autoru no atbildības par iepirkuma priekšmeta izpildi pilnā apmērā un apjomā;5.3.4. Sagatavojot tehnisko dokumentāciju Izstrādātājam jānoskaidro prasības, ko saskaņā ar Latvijas likumdošanu un spēkā esošajiem normatīvajiem aktiem izvirzījušas visas iesaistītās valsts un pašvaldības iestādes un uzņēmumi un jāiestrādā tās projekta dokumentācijā;5.3.5. Izstrādātājs ir pilnībā atbildīgs par visu šajā dokumentā doto projekta parametru pārbaudi. 5.4. Risinājumi:5.4.1. Paredzēt uzstādīt divus GC7000iW 30/35 C 23 (vai ekvivalents) gāzes kondensācijas apkures katlus ar kopējo jaudu no 56-60 kW un kaskādes moduli.5.4.2. Plānotais iekārtu skaits – 2 komplekti.5.4.3. Paredzēt siltumsūkņus saslēgt kaskādē.5.4.4. Paredzēt jaunu kondensācijas apkures katlu dūmvadu, atbilstoši katla ražotāja montāžas instrukcijai.5.4.5. Demontēto katlu, dūmvadu un apkures aprīkojuma utilizācija. Pēc pieprasījuma, nepieciešamās demontētās iekārtas nodot Pasūtītājam.5.4.6. Paredzēt saražotās siltumenerģijas uzskaiti apkurei un karstam ūdenim.5.4.7. Katla drošības aprīkojumam jāatbilst standarta LVS EN 12953 prasībām un iekārtu ražotāja rekomendācijām. Drošības aprīkojums jānodrošina katram katlam atsevišķi;5.4.8. Apkures cirkulācijas sūkņiem jābūt augstas efektivitātes, elektroniski regulējamiem. Cirkulācijas sūkņiem jānodrošina caurplūdi visu katlu jaudas diapazonā: no minimālās vasarā līdz maksimālai ziemā;5.4.9. Visus cauruļvadus ar siltumnesēja temperatūru 35˚C un vairāk jāizolē tā, lai nodrošinot izolācijas virsmu temperatūru zem 35˚C pie apkārtējās telpas temperatūras +20˚C. Cauruļvadiem DN32 un vairāk ar akmens vati; cauruļvadiem līdz DN25 ar kaučuka izolāciju, arī pret kondensāta veidošanos;5.4.10. Tehniskajā dokumentācijā paredzēt elektrosadalnes ierīkošanu jauno iekārtu pieslēgšanai.5.4.11. Vadības un automatizācijas sistēmas tehniskā dokumentācija jāizstrādā balstoties uz LBN un LVS standartu prasībām. Sistēmai jānodrošina efektīvs un drošs katlu mājas ekspluatācijas process, nodrošinot gan iekārtu, gan aizsardzību, gan informācijas sagatavošanu un glabāšanu katlu mājas darbības efektivitātes monitoringam;5.4.12. Vadības un automatizācijas sistēmai jābūt veidotai no rūpnieciski sērijveidā ražotiem un Eiropas savienībā tirgū sertificētiem elementiem, izmantojamajam kontrolierim ir jābūt veidotam uz mūsdienīgiem ātrdarbīgiem mikroprocesoriem. Kontrolierim ir jābūt veidotam pēc moduļa principa, kuru skaitu un veidu variējot, ir iespējams veidot dažādas informatīvas jauda sistēmas, kuras var mainīt un papildināt ekspluatācijas laikā;

|  |
| --- |
| 1. *Lūdzu norādīt, vai produkta tehniskā risinājuma ietvaros ir iespējams nodrošināt monitoringa un pārvaldības sistēmu pasūtītāja infrastruktūrā.*

*Atbilde:* 1. *Lūdzu obligāti norādīt visas licences, kas nepieciešamas beztermiņa lietošanai (jā tāds nepieciešamas).*

*Atbilde:*  |

5.4.13. Kontrolierim ir jānodrošina datu apmaiņu ar noteiktiem datu apmaiņas protokoliem (precizēt projektēšanas laikā), pasūtītāja infrastruktūrā;5.4.14. Pārvaldības lietotāju datu sinhronizācija ar pasūtītāja MS Entra;5.4.15. Jānodrošina divvirziena datu apmaiņa, izmantojot API metodes, ar pasūtītāja datu noliktavu (MS Azure);5.4.16. Visiem devējiem jābūt paredzētiem rūpnieciskai izmantošanai. Analogajiem devējiem ieteicams izmantot 4…20mA signālus. Temperatūras mērīšanai jāizmanto PT 100 tipa 3/4 – dzīslu mērelementus ar signāla pārveidotāju. Būtisku sistēmas izpildmehānismu stāvokļa kontrolei jāizmanto 0-10V vai 4…20mA signālus;5.4.17. Iekārtu bloķēšanai un tehnoloģisko avāriju signāli formēšanai mērāmajiem parametriem jāizmanto atsevišķi aizsardzības iekārtas. Nav pieļaujama aizsardzības signāla formēšana no devēja, kas nodrošina sistēmas regulēšanu un vizualizācijas signālus. |
| **VI** | **Vispārīgās prasības:** |
|  | 6.1. Uzsākot tehniskās dokumentācijas izstrādi, veikt visus nepieciešamos aprēķinus. Tehniskās dokumentācijas izstrādē ievērot visus Latvijas Republika spēkā esošos LBN normatīvus un LVS EN (un ekvivalentus) standartus. Normatīvo aktu izmaiņu gadījumā Izpildītājam jāievēro arī veiktās izmaiņas uz normatīvo aktu pielietošanas brīdi; 6.2. Izstrādājot tehnisko dokumentāciju ievērot energoefektīvās un vidi saudzējošās būvniecības principus, nodrošināt optimālus energoresursu patēriņa režīmus, kas ļauj panākt racionālu enerģijas izlietojumu, enerģijas patēriņa un izmaksu samazināšanu;6.3. Tehniskās dokumentācijas risinājumiem ir jābūt racionāliem, funkcionāliem un inženiertehniski pamatotiem. Izstrādātājs nodrošina, ka tehniskie risinājumi ir savstarpēji saskaņoti visās būvprojekta daļās. Tehniskās dokumentācijas risinājumu izstrādē ir jāņem vērā pasūtītāja prasības;6.4. Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus, kā arī projektēšanas gaitā veiktās izmaiņas būvprojektā Izstrādātājam jāskaņo ar Pasūtītāju;6.5. Visām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši Latvijas likumdošanai;6.6. Risinājumos jāpiedāvā mūsdienīgus materiālus un iekārtas, lai varētu lietot progresīvas un racionālas būvniecības metodes, kas samazinātu objektu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Tehniskajā dokumentācijā jāizvēlas tādi materiāli, tehnoloģijas un iekārtas, lai tās pēc iespējas varētu unificēt. Tomēr unifikācija nedrīkst mazināt objekta kopējo kvalitāti, ekspluatācijas drošību un ērtību; 6.6. Tehniskajā dokumentācijā jāizvērtē visas prasības esošajai infrastruktūrai, jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, īpašie pasākumi ekspluatācijas stadijai. |
| **VII** | **DARBU VEIKŠANA, SASKAŅOŠANA UN ORGANIZĒŠANA** |
|  | 7.1. Izstrādātājam veicot būvdarbus, jāpielieto vispārēji atzītas un labas atsauksmes guvušas tehnoloģijas, materiāli un iekārtas. Izstrādātājs ir pilnīgi atbildīgs par to, lai būvdarbi tiktu realizēti augstā kvalitātē, ievērojot mūsdienīgu tehnoloģiju prasības un pareizas montāžas metodes. Tāpat Izstrādātājs ir atbildīgs par to, lai būvdarbus veiktu atbilstošas kvalifikācijas personāls, kas nodrošināts ar nepieciešamo tehniku, tehnoloģiju un instrumentiem. Izstrādātājs ir atbildīgs, lai būvdarbu realizācija notiktu saskaņā ar LV spēkā esošajiem normatīviem un standartiem, Tehnisko specifikāciju un Tehnisko dokumentāciju. Izstrādātājam ir jāiepazīstas ar visu dokumentāciju kopumā. Izstrādātājam visi būtiskie materiāli, iekārtas un to paraugi, pirms to piegādes būvobjektā ir jāsaskaņo ar Pasūtītāju. Visiem pielietotajiem materiāliem un iekārtām, kas nav ražotas LV, ir jāatbilst LV adaptēto harmonizēto Eiropas standartizācijas komitejas (CEN) standartu prasībām un tiem ir jābūt ar CE atbilstības marķējumu.7.1.2. Izstrādātājam jāievēro Latvijas Republikas spēkā esošās būvniecības, darba drošības un darba aizsardzības normas un noteikumi.7.1.3. Izstrādātājam laicīgi ir jāizstrādā visa nepieciešamā izpilddokumentācija. Iesniedzot pasūtītājam akceptēšanai ikmēneša veikto darbu aktu, pie tā jābūt pievienotai ar atbildīgo būvdarbu vadītāju apstiprinātai izpilddokumentācijai un izpildshēmu komplektam.7.1.4. Izstrādātājam ir jāiepazīstas visām Tehnisko specifikāciju sadaļām, jo nepieciešamā informācija var būt aprakstīta vairākās sadaļās, kuras ir savstarpēji saistītas.7.1.5. Izstrādātājs ir atbildīgs, lai būvdarbu realizācija notiktu saskaņā ar LV spēkā esošajiem normatīviem, standartiem, materiālu ražotāju tehnoloģijām un šo Tehnisko specifikāciju un Tehnisko dokumentāciju. Izstrādātājam ir jāiepazīstas ar visu būvdarbu apraksta dokumentāciju kopumā.7.1.6. Pirms būvdarbu uzsākšanas Izstrādātājam rūpīgi jāiepazīstas ar Būvlaukumu, jāuzstāda norobežojošās un brīdinājuma zīmes un jāveic citi nepieciešamie preventīvie pasākumi būvlaukuma iekārtošanai.7.1.7. Izstrādātājam, kā profesionālam darbu izpildītājam, ir jāparedz visi darbi, iekārtas vai materiāli, kuru izpildes vai pielietojuma nepieciešamība izriet no būvdarbu tāmē iekļauto darbu rakstura un/vai apjoma, un kuru izpilde vai pielietojums var būt nepieciešams, lai kvalitatīvi izpildītu būvdarbus un nodotu būvobjektu pasūtītājam. Izstrādātājs nodod Pasūtītājam lietošanai gatavu ēku, kur visas sistēmas, ēkas funkcionēšana ir pārbaudīta, saregulētas, ēka nodota pasūtītājam. Izstrādātājs ir materiāli atbildīgs par materiālu, iekārtu aizsardzību pret bojājumiem un nosmērēšanu būvdarbu izpildes laikā, gan Pasūtītāja priekšā, gan trešo personu.7.2. Būvlaukuma sagatavošana:7.2.1. Izstrādātājs jānodrošina un jāuztur piemērotas telpas būvlaukumā. 7.2.2. Izstrādātājs savās izmaksās jāiekļauj visi izdevumi, kas varētu rasties būvlaukuma ierīkošanas un uzturēšanas vajadzībām.7.3. Aizsardzība pret bojājumiem:7.3.1. Izstrādātājam jāveic visi nepieciešamie piesardzības pasākumi, lai izvairītos no patvaļīgu ceļu, zemes, īpašumu, koku un citu bojājumu izraisīšanas, kā arī līguma darbības laikā ātri jāatrisina jebkuras īpašnieku vai objektu valdītāju sūdzības. 7.3.2. Vietās, kur jebkura būvju daļa atrodas tuvumā, zem vai šķērso kādas ar likumu noteikta uzņēmuma, ceļu pārvaldes institūcijas vai citas puses iekārtas, Izstrādātājam jāsniedz īslaicīgs atbalsts un jāveic darbi apkārt, zem vai blakus visām iekārtām tā, lai izvairītos no bojājumiem, noplūdēm vai briesmām un nodrošinātu nepārtrauktu šo iekārtu darbību. 7.3.3. Izstrādātājam nekavējoties rakstiski jāinformē Pasūtītājs par bojājumiem vai savainojumiem, kas radušies darbu izpildes laikā. 7.3.4. Ja tiktu atklāti bojājumi vai noplūdes, Izstrādātājam nekavējoties jāinformē Pasūtītājs un attiecīgais ar likumu noteiktais uzņēmums un jānodrošina jebkuras bojātās iekārtas remontam vai nomaiņai.7.4. Būvlaukuma tīrība:7.4.1. Izstrādātājs ir atbildīgs par adekvātu būvlaukuma un būvju apkopi. Materiāli un aprīkojums jānovieto, jāuzglabā un jāsakrauj tādā kārtībā, kas iespējami samazinātu vietējo aktivitāšu traucējumus un pārtraukumus.7.4.2. Teritorijas tīrīšana būvdarbu laikā:7.4.3. Izstrādātājam jāuzkopj visi izbērtie netīrumi, grants vai citi nepiederoši materiāli, kas radušies būvdarbu rezultātā, no visām ielām un ceļiem būvlaukuma tuvumā pēc katras dienas darbu pabeigšanas. Uzkopšanā jāietver mazgāšana ar ūdeni, beršana ar suku un roku darba izmantošana, ja tas nepieciešams, lai ielu stāvoklis būtu pielīdzināms blakusesošo darbu neskartās teritorijas stāvoklim.7.5. Pārbaudes un pieņemšana:7.5.1. Izstrādātājam ir pienākums 3 (trīs) dienas pirms pārbaudes uzaicināt uz pārbaudi Pasūtītāju. 7.5.2. Pasūtītāja pārstāvjiem ir tiesības jebkurā laikā apmeklēt un uzturēties būvlaukumā, būvobjektā.7.5.3. Izstrādātājam ir pienākums pēc Pasūtītāja norādījumiem veikt pārbaudes vai piedalīties to veikšanā. Izstrādātājs nodrošina objektā pieejamas visas nepieciešamās iekārtas un ierīces jebkuru būvdarbu veidu pārbaužu un mērījumu veikšanai. Veiktajām pārbaudēm ir jābūt dokumentētām un pārbaužu rezultāti ir jāiesniedz Pasūtītājam.7.5.4. Darbu izpildes laikā var tikt veiktas atkārtotas pārbaudes. Atkārtotā pārbaude tiek veikta pēc konstatēto trūkumu novēršanas, un tās apmaksā Izstrādātājs.7.5.5. Visi materiāli, iekārtas u.t.t., kas saistītas ar būvdarbiem, ir attiecīgi jāizmēģina un jāpārbauda, lai pārliecinātos par to atbilstību Tehniskajai dokumentācijai un tehniskajai specifikācijai;7.5.6. Montāžas darbu, izmēģinājumu un pārbaudes procedūru kārtības apstiprināšana, kā arī attiecīgo pārbaužu rezultātu apstiprināšana vai atteikšanās no pārbaudēm, neatbrīvo Izstrādātāju no noteiktajām saistībām nodrošināt darbus atbilstoši tehniskajai dokumentācijai un Tehniskās specifikācijas prasībām.7.5.7. Izstrādātājam ir pienākums veikt defektu aktu uzskaiti.7.6. Personāla apmācība būvobjektā:7.6.1. Pēc iekārtu uzstādīšanas Izstrādātājs nodrošina Pasūtītāja norīkotajiem pārstāvjiem pilnīgu apmācību par uzstādīto sistēmu ekspluatāciju un uzturēšanu kopumā. Apmācība tiek organizēta objektā un to nodrošina Izstrādātāja personāls, kurš uzstāda iekārtas un nodod tās ekspluatācijā. Lietotāja rokasgrāmata tiek izmantota par apmācības pamata dokumentu, bet papildus tiek izmantota Izstrādātāja iepriekš sagatavota sīkāka apmācības programma.7.7. Nodošanas dokumentācija:7.7.1. Pabeidzot būvdarbus, Izstrādātājam ir jāsagatavo un jānoformē visa nepieciešamā dokumentācija atbilstoši Tehniskajā specifikācijā un tehniskajā dokumentācijā definētajām prasībām.7.7.2. Izstrādātājam ir jānodod Pasūtītājam visu tehniskās dokumentācijas izpildrasējumus, kuros ir apkopotas visas būvdarbu laikā veiktās izmaiņas. 7.7.3. Izstrādātājam, nododot ekspluatācijā iekārtas un sistēmas, jāsagatavo lietošanas un apkopes rokasgrāmatas. 7.7.4. Rokasgrāmatās jāietver šāda informācija:7.7.4.1. Detalizēts apraksts, kas satur pilnīgas un sīkas ziņas par iekārtu, tās komplektēšanu, komponentiem un piederumiem, programmu nodrošinājumu utt.;7.7.4.2. Sistēmas vai iekārtas darbības īss tehniskais raksturojums, t.sk. cauruļvadu un instrumentu shēmas, blokshēmas un līniju shēmas, ķēžu un kontūru shēmas, cauruļvadu shēmas, datu ieguves sistēmas funkcionālais apraksts utt.; 7.7.4.3. Lietošanas instrukcijas, kurās secīgi aprakstītas darbības;7.7.4.4. Izmēģināšana un regulēšana, norādot, kā tiek veikta pārbaude, kā arī sistēmas vai iekārtu regulēšanas procedūra pirms iedarbināšanas un vēlākā ekspluatācijā, ieskaitot ekspluatācijas atsākšanas kārtību pēc remonta/detaļu nomaiņas vai ekspluatāciju rekomendētās periodiskās pārbaudes laikā;7.7.4.5. Apkopes instrukcijas, atsevišķi izdalot profilaktiskās apkopes, kur jānorāda nepieciešamās periodiskās apskates, to kārtība, kārtējās pārbaudes, kalibrēšana u.tml., remonts un regulēšana, kur jāraksturo apskates, kā arī tādu detaļu noņemšana un nomaiņa, kuras var tikt mainītas un tādu detaļu apskate un remonts, kurām nepieciešama kontrole un remonts.7.7.5. Nodošanas dokumentācijai jāpievieno visu objektā paredzēto sistēmu iekārtu ražotāju tehnisko raksturojumu izdrukas un elementu katalogu tehniskie rādītāji un zīmējumi, kā arī jāpievieno visu sistēmu iekārtu un elementu krāsaini vizuāli uzskatāmi materiāli un rokasgrāmatas.7.7.6. Tehniskās dokumentācijas izpilddokumentācija jāiesniedz izdrukas veidā un pilnā sastāvā. Teksta daļai jābūt izstrādātai Word un Excel programmnodrošinājumam saprotamā formātā. Dokumentācijai jābūt sagatavotai un iesietai lietošanai ērtā veidā. 7.7.7. Izpilddokumentācija, pārbaužu un mērījumu rezultāti, sistēmu pases un protokoli ir jāsagatavo un jāiesniedz Pasūtītājam pirms paziņojuma par darbu pabeigšanu un būvobjekta nodošanas. |
| **VIII** | **TEHNISKĀS DOKUMENTĀCIJAS IZSTRĀDES LAIKS UN BŪVDARBU NODOŠANA** |
|  | 8.1. Ne retāk kā reizi mēnesī Izstrādātājs sniedz Pasūtītājam progresa atskaiti par izpildītajiem darbiem;8.2. Ne ilgākkā **1 (viena) mēneša** laikā no līguma noslēgšanas, Izstrādātājs iesniedz RP SIA “Rīgas satiksme” būvprojektu.8.3. Ne ilgāk kā **2 (divu) mēnešu** laikā, no līguma noslēgšanas, Izstrādātājs nodot pilnībā izbūvētu sistēmu. |

Pielikumā:

1. Attēli no Objekta, Atgāzenes ielā 24A, Rīga;
2. 1. un 2. stāva plāni
1. Tehniskā dokumentācija – dokumentu kopums, kas nepieciešams projektēšanas uzdevumā norādīto darbu veikšanai, atbilstoši normatīvo aktu prasībām, t.sk., būvprojekts, paskaidrojuma raksts, paziņojums par būvniecību u.tml. [↑](#footnote-ref-1)